
	1.
	Noteikumu konsolidētā versija
3.1 Organizācija veidlapu aizpilda un iesniedz Valsts ieņēmumu dienesta elektroniskās deklarēšanas sistēmā.
	Iebildums
Vēršam uzmanību, ka Sabiedriskā labuma organizāciju likuma 7.panta otrā daļa pilnvaro Ministru kabinetu apstiprināt veidlapu (nevis noteikt veidlapas paraugu) atbilstoši kurai biedrība, nodibinājums vai reliģiskā organizācija iesniegumam par sabiedriskā labuma organizācijas statusa piešķiršanu pievieno savu iepriekšējā gada darbības pārskatu un turpmākās darbības plānu. Likuma pilnvarojums neparedz noteikt ne veidlapas aizpildīšanas, ne iesniegšanas kārtību. Tāpēc no Ministru kabineta 2010. gada 5. maija noteikumiem Nr. 407 "Noteikumi par biedrības, nodibinājuma, reliģiskās organizācijas vai tās iestādes iepriekšējā gada darbības pārskata un turpmākās darbības plāna veidlapas paraugu" būtu svītrojams 2. un 3.punkts un projektā ietvertā noteikumu 3.1 punkta redakcija, kā arī precizējams noteikumu 1.punkts un nosaukums.
Papildus lūdzam ņemt vērā Valsts iestāžu juridisko dienestu vadītāju 2019.gada 14. novembra sanāksmē (protokols Nr.3, 2.paragrāfs) nolemto par nepieciešamību mazināt normatīvismu, normatīvajā regulējumā, nosakot tikai veidlapā iekļaujamās informācijas saturu un apjomu, nenosakot dizainu un formu. Projektā ietvertās veidlapas saturs un apjoms nav apjomīgs un aizpildīšana nav sarežģīta. Tāpēc aicinām apsvērt risinājumu, veidlapā iekļaujamās informācijas saturu un apjomu noteikt normatīvajā regulējumā, neapstiprinot veidlapu, dizainu un formu atstājot  Valsts ieņēmumu dienesta elektroniskās deklarēšanas sistēmas (turpmāk atzinumā - EDS) iespēju ziņā. Informatīvos nolūkos var izstrādāt un izvietot veidlapu Valsts ieņēmumu dienesta oficiālajā tīmekļvietnē, ņemot vērā Ministru kabineta 2020. gada 14. jūlija noteikumu Nr. 445 "Kārtība, kādā iestādes ievieto informāciju internetā" 8.punktā noteikto. 
 
Piedāvātā redakcija
-
	Ilze Brazauska (TM)

	2.
	Noteikumu konsolidētā versija
3.1 Organizācija veidlapu aizpilda un iesniedz Valsts ieņēmumu dienesta elektroniskās deklarēšanas sistēmā.
	Priekšlikums
Vēršam uzmanību, ka tā kā Sabiedriskā labuma organizāciju likums neprecizē, kādā veidā iesniegums par sabiedriskā labuma organizācijas statusa piešķiršanu iesniedzams, tad iesniegumu par sabiedriskā labuma organizācijas statusa piešķiršanu, kam pievienots iepriekšējā gada darbības pārskats un turpmākās darbības plāns iesniedz saskaņā ar Administratīvā procesa likuma (turpmāk - APL) 56.panta noteikumiem, jo APL 3.panta pirmā daļa noteic, ka APL piemēro administratīvajā procesā iestādē, ciktāl citu likumu speciālajās tiesību normās nav noteikta cita kārtība. To, ka iesniegums un tā pielikums (veidlapa) iesniedzams tikai caur EDS ir noteicams likumā vai uz likuma pamata.  

	Noteikumu konsolidētā versija
 Pielikuma saturu skatīt dokumentā
	Priekšlikums
Vēršam uzmanību, ka anotācijā norādītajā informatīvajā ziņojuma "Par sabiedriskā labuma organizāciju darbību un attīstību" 5.2.2.2.sadaļā (42.lpp.) norādīts, ka veidlapas 5. punktu “Mērķa grupām adresētie organizācijas projekti, pasākumi un citas aktivitātes kalendāra gadā” un 6. punktu “Organizācijas darbības rezultāti vai sasniegumi kalendāra gadā attiecībā uz mērķa grupu un attiecīgajā jomā“ nepieciešams apvienot vienā punktā ar nosaukumu “Organizācijas darbības rezultāti - veiktie projekti, pasākumi, citas aktivitātes, sasniegumi kalendāra gadā attiecīgajās jomās”, taču punkti nav apvienoti. Tāpat nav normatīvi nekur atrunāts informatīvajā ziņojumā minētais par automātisko datu importu no gada pārskata uz darbības pārskatu. Aicinām šīs atkāpes lakoniski skaidrot anotācijas 1.3.sadaļā.

	Noteikumu konsolidētā versija
 Pielikuma saturu skatīt dokumentā
	Priekšlikums
Aicinām vērtēt, vai EDS būs iespēja veidlapā norādītajā formātā norādīt organizācijas vadītāja vārdu un uzvārdu, kas parakstīs veidlapu un nodrošinās viņa parakstu un parakstīšanas datumu, kā to paredz veidlapa "(organizācijas vadītāja paraksts*) (vārds un uzvārds) 20__.gada____.____________". Vienlaikus, aicinām vērtēt, vai nepieciešama piezīme " Piezīme. * Veidlapas rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu", ja veidlapa tiks aizpildīta un iesniegta elektroniski EDS. 
Piedāvātā redakcija
	Ilze Brazauska (TM)

	Noteikumu konsolidētā versija
 Pielikuma saturu skatīt dokumentā
	Priekšlikums
Veidlapas "Iepriekšējā gada darbības pārskats un turpmākās darbības plāns" I daļā nav saprotams, no kā un par kādas informācijas saņemšanu ir runa. Izrietoši nav saprotams, kādā jautājumā norādāma kontaktinformācija, vai uzskaitītā ir obligāti norādāma vai ir rīcības brīvība un kāda. Vienlaikus vēršam uzmanību, ka anotācijā norādītajā informatīvajā ziņojuma "Par sabiedriskā labuma organizāciju darbību un attīstību" 5.2.2.2.sadaļā (42.lpp.) norādīts, ka veidlapas 4.punktā “Informācijas saņemšanai” nepieciešams izslēgt prasību pēc kontaktadreses un faksa numura norādīšanas, bet prasot norādīt informāciju, kā sazināties ar sabiedriskā labuma organizāciju (elektroniski vai telefoniski).  Aicinām precizēt prasīto informāciju.
Piedāvātā redakcija

	Noteikumu konsolidētā versija
 Pielikuma saturu skatīt dokumentā
	Priekšlikums
Vēršam uzmanību, ka veidlapā ir korekti uzskaitītas organizācijas sabiedriskā labuma darbības jomas, kas detalizētāk uzskaitītas Sabiedriskā labuma organizāciju likuma 2.panta pirmajā daļā, taču nedaudz sašaurināta darbības joma, kas vērsta uz sabiedrības sociālās labklājības celšanu, izceļot tikai trūcīgo un sociāli mazaizsargāto personu grupu sociālās labklājības celšanu. Veidlapā gan ir iespēja norādīt citu likumā nedefinētu darbības jomu. Aicinām vērtēt, vai darbību jomu uzskaitījumā līdzīgi kā likumā nav izceļama darbības joma, kas vērsta uz sabiedrības sociālās labklājības celšanu (kopumā vai uz kādu citu ne trūcīgu vai sociāli mazaizsargātu personu grupu).

